dh-unibe/image-text_koenigsfelden-charters-post-1500 huggingface dataset:
409
Konigsf. 485
lechenbrieff ✳
Villmering₎
genēpt des Fryē
guͦtt ✳ zwe ✳
schuͦpossen
1409 .
K
G 15 ✳
Staatsarchiv
AARGAU
Vilmering₎ ✳
vō zwē schuͦposē ze
✳j Vilmeringē
Ich, Ruͤdi Murˀ, burgˀ ze Baden, vergich und tuͦn kunt offenlich mit disem brief fùr mich un̄ min erbn̄
als mir die erwirdigen, min gnèdigen fròwen, die àbtischin und gemein capitel der stift ze Kùngsvelt, ze einē
erb nàch landes recht gelihen hand zwo schuͦppossen, gelegen ze Vilmaringen, die man nemmet des Fryen Guͦt,
mit allˀ zuͦ gehoͤrt, also dz ich si in guͦten eren haben sol, ✳ dz ich inen da ze merˀ sicherheit ze bùrgen geben
hab nàch landes recht die erberen, bescheidnē Wˀnlin Schmid und Ruͤdgˀ Fryen, burgˀ ze Baden, mit der
bescheidenheit, were dz sich fuͦgti deheinest odˀ kuntlich wurdi, dz ich die guͤtˀ nit in eren hetti, dunkt
denn die selbē min fròwē, dz si ùtz ze sprechen habint zuͦ den selbē bùrgen, ✳ dar um̄ sond si ✳ si an langē
ze Baden mit dem rechtē da selbs und sond inen òch die bùrgē rechtz da gehorsam sin umb ir anspˀch,
wie dik dz ze schuldē kunt. ich loben òch bi guͦtē trùwen die selbē bùrgen un̄ ir erbē vō allem schadē
ze wisen in diser sach. wir, jetzgen̄ bùrgē, habent gelobt stàt ze habint wz hie an disem brief vō ùns
geschribē stàt und da widˀ nit tuͦn àn gevˀd. ze urkùnd diser dingē habint wir obgen̄̄ sâchˀ und
bùrgē gebettē den wisen, bescheidnē Hansen Schmid dē jùngˀn, burgˀ ze Badē, dz er sin eigē insigel
fùr mich, obgn̄̄ Murˀ, un̄ min erbē und ùns, egen̄̄ bùrgē, offenlich gehenkt hàt an disen brief, im un̄
sinē erbē unschedlich, gebn̄ an dˀ pfaffen vasnacht, nach gotz gebùrt vierzehenhundˀt jar, dar nach
in dem nùnden jàr.